Document ID: 31987D0183

Komisijas lēmums
(1987. gada 9. marts)
par gala slēdzienu Eiropas Atomenerģijas kopienas vārdā attiecībā uz Pamatnolīgumiem par zinātnisko un tehnisko sadarbību starp Eiropas Kopienām un Zviedrijas Karalisti, Šveices Konfederāciju, Somijas Republiku, Norvēģijas Karalisti un Austrijas Republiku
(87/183/Euratom)
EIROPAS KOPIENU KOMISIJA,
ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
tā kā 1986. gada 13. janvārī, 1986. gada 8. janvārī, 1986. gada 29. aprīlī, 1986. gada 27. jūnijā un 1986. gada 15. jūlijā ir parakstīti Eiropas Kopienu Pamatnolīgumi par zinātnisko un tehnisko sadarbību attiecīgi ar Zviedrijas Karalisti [1], Šveices Konfederāciju [2], Somijas Republiku [3], Norvēģijas Karalisti [4] un Austrijas Republiku [5];
tā kā ar 1987. gada 9. februāra Lēmumu Padome apstiprināja minētos pamatnolīgumus, lai Komisija tos varētu noslēgt Eiropas Atomenerģijas kopienas vārdā;
tā kā šie pamatnolīgumi ir jānoslēdz Eiropas Atomenerģijas kopienas vārdā,
IR PIEŅĒMUSI ŠO LĒMUMU.
1. pants
Ar šo Eiropas Atomenerģijas kopienas vārdā tiek apstiprināti Pamatnolīgumi par zinātnisko un tehnisko sadarbību starp Eiropas Kopienām un Zviedrijas Karalisti, Šveices Konfederāciju, Somijas Republiku, Norvēģijas Karalisti un Austrijas Republiku.
2. pants
Komisijas priekšsēdētājs Eiropas Atomenerģijas kopienas vārdā nāk klajā ar paziņojumu, kas paredzēts nolīgumu 13. pantā.
Briselē, 1987. gada 9. martā

Labels: 15
5